**Intervjuguide med hjelpespørsmål**

Problemstilling: **Hvilke forhold har betydning for helsepersonells involvering av familie til beboere i bo- og omsorgssenter for eldre?**

**Oppvarmingsspørsmål:**

Navn? Stilling? Arbeidsoppgaver? hvor lang erfaring vedkommende har fra arbeid i pleien?

|  |  |  |
| --- | --- | --- |
| **Forskningsspørsmål** | **Tema** | **Hjelpespørsmål** |
| På hvilken måte forstås begrepet familieinvolvering av helsepersonell? | 1. Forståelse av begrepet 2. Hvilke måter å involvere seg på 3. Helsepersonells rolle i å involvere familie | 1. Fortell hva du tenker familieinvolvering handler om? 2. Beskriv ulike måter du tenker familie kan involvere seg for sin beboer på bo- og omsorgssenteret? 3. Beskriv på hvilken måte du tenker familien kan fungere som en ressurs på for beboer og for bo- og omsorgssenteret. 4. Beskriv hva du mener er din rolle i å involvere familie til beboerne- i hvilket omfang og i hvilke situasjoner. 5. I hvilken grad opplever du at det er en tydelig rollefordeling mellom deg som helsepersonell og familien? |
| Hvilke faktorer kan virke motiverende med hensyn til familieinvolvering? | 1. Egen beskrivelse av hva som oppleves motiverende. 2. I tråd med egne verdier og mål? 3. Forbundet med positive følelser? 4. Sammenheng mellom egenskaper ved familie og egen motivasjon for involvering? | 1. Kan du fortelle meg i hvilken grad opplever du det å involvere familie som viktig? 2. Hva tenker du er viktig med å involvere familie? 3. I hvilke situasjoner tenker du det er viktig å involvere familie? 4. Hva er grunnen til at du opplever det som viktig/ikke så viktig? 5. Fortell meg hva du kan oppleve som interessant eller spennende i arbeidet med å involvere familie. 6. Kan du beskrive en episode fra praksis hvor du opplevde involvering av familie som positivt. Hva skjedde? Hvilke faktorer tror du var viktig for at involveringen var vellykket? Hvem hadde involveringen et positivt utfall for? 7. Kan du beskrive eventuelle følelser du forbinder med arbeidet med å involvere familien? 8. Opplever du å få tilbakemeldinger av positiv eller negativ art fra leder eller medarbeidere knyttet til i hvilken grad du involverer familie? 9. Hvordan opplever du din relasjon til pårørende? 10. Vil du beskrive din relasjon til familie som ulik fra familie til familie? På hvilken måte? 11. Hvilke egenskaper ved familien tror du er viktig for i hvilken grad de blir involvert? |
| Hvilke strukturelle betingelser kan ha betydning for helsepersonells involvering av familie? | 1. Forventninger fra ledelse. 2. Tid og rom. 3. Kompetanse og mestring. 4. Forhold ved familien og beboer (relasjonelle forhold, tid, energi, deres innstilling til senteret, personelige egenskaper, tanker om deres opplevde forventninger) | 1. Er familieinvolvering tema i møter på arbeidsplassen? Beskriv i hvilke situasjoner og hvordan.  2. Opplever du at lederen og kollegaene dine er opptatt av temaet? På hvilken måte og i hvilke situasjoner?  3. Kan du beskrive i hvilken grad du opplever å ha tilstrekkelig tid og mulighet i din arbeidshverdag til å involvere familie i den grad du ønsker og mener er riktig?  4. Opplever du noen ganger konflikt mellom ønsket om å involvere familie og andre arbeidsoppgaver?  5. Har du fått opplæring i temaet, for eksempel som en del av nyansettelse eller som tema på fagdag, kurs eller lignende?  6. Eksisterer det noen retningslinjer/faglitteratur/oppslagsverk om temaet på arbeidsplassen din?  7.Har du inntrykk av at familien stort sett ønsker å involveres?  8.Opplever du at de generelt ønsker og involveres mer, eller mindre enn de gjør?  9.Er det forhold ved familien som kan ha innvirkning på i hvilken grad de involveres? Beskriv.  10. Opplever du at det også kan være utfordringer knyttet til å involvere familie? Beskriv.  11. I hvilken grad har du inntrykk av at familien opplever tydelige forventninger fra bo- og omsorgssenteret om å involvere seg? Beskriv. |

**Avslutningsspørsmål:**

1. Tenk deg en perfekt verden; Hva vil du beskrive som den ideelle måten å arbeide med å involvere beboers familie i bo- og omsorgssenteret på?
2. Er det noen ting vi ikke har vært innom i løpet av intervjuet hittil som du tenker er relevant når det gjelder det som har med familieinvolvering å gjøre?
3. Har informant noen spørsmål?